CELEX: 21994D1229(02)
Language: el
Date: 1994-12-02 00:00:00
Title: Απόφαση της Μεικτής Επιτροπής του ΕΟΧ αριθ. 25/94 της 2ας Δεκεμβρίου 1994 για τροποποίηση του παραρτήματος VII (αμοιβαία αναγνώριση των επαγγελματικών τίτλων) της συμφωνίας ΕΟΧ

Avis juridique important

|

21994D1229(02)

Απόφαση της Μεικτής Επιτροπής του ΕΟΧ αριθ. 25/94 της 2ας Δεκεμβρίου 1994 για τροποποίηση του παραρτήματος VII (αμοιβαία αναγνώριση των επαγγελματικών τίτλων) της συμφωνίας ΕΟΧ  

Επίσημη Εφημερίδα αριθ. L 339 της 29/12/1994 σ. 0084 - 0084

ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ Αριθ. 25/94 της 2ας Δεκεμβρίου 1994 για τροποποίηση του  παραρτήματος VII (αμοιβαία αναγνώριση των επαγγελματικών τίτλων) της συμφωνίας ΕΟΧ Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ, Έχοντας υπόψη: τη συμφωνία για τον Ευρωπαϊκό Οικονομικό Χώρο, όπως προσαρμόσθηκε με το πρωτόκολλο προσαρμογής της  συμφωνίας για τον Ευρωπαϊκό Οικονομικό Χώρο, εφεξής καλούμενης «συμφωνία», και ιδίως το άρθρο 98, Εκτιμώντας: ότι το παράρτημα VII της συμφωνίας τροποποιήθηκε με την απόφαση αριθ. 7/94 της μεικτής επιτροπής  του ΕΟΧ της 21ης Μαρτίου 1994 για τροποποίηση του πρωτοκόλλου 47 και ορισμένων παραρτημάτων της  συμφωνίας για τον ΕΟΧ  (1) 7 ότι η οδηγία 94/38/ΕΚ της Επιτροπής της 26ης Ιουλίου 1994 για την τροποποίηση των παραρτημάτων Γ  και Δ της οδηγίας 92/51/ΕΟΚ του Συμβουλίου σχετικά με ένα δεύτερο γενικό σύστημα αναγνώρισης της  επαγγελματικής εκπαίδευσης το οποίο συμπληρώνει την οδηγία 89/48/ΕΟΚ  (2), πρόκειται να ενσωματωθεί  στη συμφωνία, ΑΠΟΦΑΣΙΖΕΙ: Άρθρο 1 1.  Στο παράρτημα VII, σημείο 1.Α (οδηγία 92/51/ΕΟΚ του Συμβουλίου )  πριν από την προσαρμογή, προστίθενται τα ακόλουθα: «, όπως τροποποιείται από: -  394 L 0038: Οδηγία 94/38/ΕΚ της Επιτροπής της 26ης Ιουλίου 1994 για την τροποποίηση των  παραρτημάτων Γ και Δ της οδηγίας 92/51/ΕΟΚ του Συμβουλίου σχετικά με ένα δεύτερο γενικό σύστημα  αναγνώρισης της επαγγελματικής εκπαίδευσης το οποίο συμπληρώνει την οδηγία 89/48/ΕΟΚ του Συμβουλίου  (ΕΕ αριθ. L 217 της 23.8.1994, σ. 8)». 2.  Μετά την προσαρμογή β) προστίθεται η ακόλουθη προσαρμογή: «γ)  Οι προσθήκες του παραρτήματος Γ που παρατίθενται στην προσαρμογή (β), λαμβάνονται ταυτοχρόνως  υπόψη με τον κατάλογο που περιλαμβάνεται στο παράρτημα ΙΙ της οδηγίας 94/38/ΕΚ της Επιτροπής.». Άρθρο 2 Τα κείμενα της οδηγίας 94/38/ΕΚ στη φινλανδική, ισλανδική, νορβηγική και σουηδική γλώσσα,  τα οποία επισυνάπτονται στις αντίστοιχες γλωσσικές διατυπώσεις της παρούσας απόφασης, είναι  αυθεντικά. Άρθρο 3 Η απόφαση θα αρχίσει να ισχύει την 1η Ιανουαρίου 1995, με την προϋπόθεση ότι όλες οι  κοινοποιήσεις που προβλέπονται στο άρθρο 103 παράγραφος 1 της συμφωνίας έχουν πραγματοποιηθεί στη  μεικτή επιτροπή του ΕΟΧ. Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης  Εφημερίδας των Ευρωπαϊκών Κοινοτήτων. Βρυξέλλες, 2 Δεκεμβρίου 1994. Για τη μεικτή επιτροπή του ΕΟΧ Ο πρόεδρος H. HAFSTEIN